**Helena Wolińska-Brus** (født *Fajga Mindla Danielak* 27. februar 1919 i Warszawa i Polen, død 26. november 2008 i Oxford i England) var en militær aktor med graden *podpułkownik* (oberstløytnant) i det polske kommunistregimet som var involvert i en rekke politiske skueprosesser mot polske motstandsfolk på 1950-tallet.

Liv og virke
------------

### Bakgrunn

Helena Wolińska kom fra en jødisk familiebakgrunn i Warszawa, hvor hun senere giftet seg med Włodzimierz Brus (født Beniamin Zylberberg). De ble atskilt under den tyske okkupasjpon av Polen etter at Wolińska-Brus klarte å rømme fra Warszawaghettoen. 

### Kommunistisk aktivist, så anklagemyndighet

Hun sluttet seg til den kommunistiske folkegarden og ble elskerinnen til dens kommandør, Franciszek Jóźwiak, som hun så giftet seg med i 1942, overbevist om at hennes første mann var død og hun var blitt enke. Men i 1944 traff hun ham igjen, og i 1956 giftet de seg igjen, etter at hun hadde skilt seg fra Jóźwiak, som i mellomtiden var blitt assisterende minister for det stalinistiske hemmelige politi (1945–1949) og medlem av det polske kommunistiske partis Politbyrå (til 1968).

Helena Wolińska-Brus var involvert i en rekke politiske skueprosesser mot polske motstandsfolk på 1950-tallet. Hun var medansvarlig for arrestasjonene og henrettelsene av en rekke sentrale motstandsledere i Armia Krajowa. Blant andre forbrytelser var hun ansvarlig for drapet på motstandslederen Emil August Fieldorf. 

Hun mistet sin stilling som aktor i den polske oktober i 1956.

Fra 1999 var hun ettersøkt for forbrytelser i stalintiden og folkemord, og begjært utlevert av Polen fra Storbritannia.

Helena Wolińska-Brus og hennes første ektemann forlot Polen i 1968 etter den politiske krisen dette året, og de bodde siden i Storbritannia. Wlodzimierz Brus ble professor i økonomi ved University of Oxford og døde i 2007. Wolińska-Brus fikk britisk statsborgerskap og bodde i Oxford til sin død.

Den 20. november 2007 ble det utstedt en europeisk arrestordre på Helena Wolińska-Brus.

Hun døde uten å ha blitt stilt for retten og ble begravet på ukjent sted. Formodentlig for å unngå episoder, ble hun gravlagt to dager før den kunngjorte begravelsesseremoni (5. desember 2008), i en privat seremoni på Wolvercote Cemetery i Oxford, med bare noen få familiemedlemmer nærværende.

Referanser
----------

1. ↑   referansebilde 
Grób Heleny Wolińskiej.jpg

[Hentet fra Wikidata]
2. ↑  Szubarczyk, Piotr (23.–24. februar 2008). «Są zbrodnie bez kary» [There are crimes without justice]. *Nasz Dziennik* (46): 3063.
3. ↑  Applebaum, Anne (6. desember 1998). «The Three Lives of Helena Brus». *The Sunday Telegraph*.
4. 1 2  Hodge, Nick (31. desember 2008). «Helena Wolinska-Brus: 1919-2008. Controversial communist prosecutor dies in UK». *Kraków Post*. Arkivert fra originalen 13. juli 2011.  «Arkivert kopi». Arkivert fra originalen 13. juli 2011. Besøkt 13. september 2016.
5. ↑  Investigation against Ms. Helena Wolińska-Brus Arkivert 12. februar 2012 hos Wayback Machine. IPN
6. ↑  The Daily Telegraph, 21 November 2007 Arkivert 22. november 2007 hos Wayback Machine. Besøkt 22. november 2007
7. ↑  The Times, 20. november 2007 Besøkt 22. november 2007

Litteratur
----------

* Hundley, Tom; Manetti, Christina (8. januar 2008). «From Holocaust to hunted at 88». *Chicago Tribune*.
* Zaorska, Aldona (2012). *Sąsiedzi. Najbardziej okrutni oprawcy polskich patriotów*. Warszawa. ISBN 978-83-932704-4-6.
* «Ex-Stalinist Accused: Casting the First Stone». *The Warsaw Voice*. Arkivert fra originalen 15. oktober 2015.
* «Constitutional Watch: Poland». *East European Constitutional Review*. New York University School of Law. 8 (1-2). 1999. Arkivert fra originalen 4. februar 2012.  Arkivert 4. februar 2012 hos Wayback Machine. – a brief review of the case brought against Wolińska-Brus
* «Polish enemies fight over Gen Emil Fieldorf». *The Sunday Telegraph*. 25. november 2007. Arkivert fra originalen 24. november 2007. Besøkt 25. november 2007.  Arkivert 24. november 2007 hos Wayback Machine.

  


|  |  |
| --- | --- |
| Oppslagsverk/autoritetsdata | Geni **·** VIAF **·** LCCN **·** ISNI **·** SUDOC
 |

Portal: Andre verdenskrig